จงเสนอไอเดีย 4 รูปแบบของการทำ Airdrop มีอะไรบ้าง
Airdrop คืออะไร
Airdrop หมายถึงแผนการตลาดรูปแบบหนึ่งที่เป็นที่นิยมสำหรับผู้พัฒนาเหรียญคริปโตฯ ใหม่ ๆ ในการประชาสัมพันธ์เหรียญของตัวเองด้วยการแจกเหรียญ หรือพูดง่าย ๆ เลยก็คือการแจกเงิน
สังเกตได้ว่าเหรียญคริปโตฯ สักเหรียญ จะมีมูลค่าขึ้นมาได้ก็จำเป็นต้องอาศัยการถูกนำใช้แลกเปลี่ยน การ Airdrop จึงเป็นการกระตุ้นให้เกิดการนำเหรียญไปใช้แลกเปลี่ยนกันต่อไป
หรืออย่างน้อยที่สุดก็ทำให้ตัวเหรียญถูกพูดถึงหรือเป็นที่รู้จักมากขึ้น เท่านี้ก็นับว่าแผนการทำ Airdrop ของเหรียญนั้นประสบความสำเร็จไปแล้วขั้นหนึ่ง 
4 รูปแบบของการทำ Airdrop

1. Standard airdrop เป็นการแจก Airdrop ในรูปแบบเบสิคสุด นั่นคือเราจะได้รับเหรียญเข้า Wallet ของเราฟรี ๆ เพียงแค่สมัครสมาชิกหรือลงทะเบียนในแพลตฟอร์มของผู้พัฒนาเหรียญ

2. Bounty airdrop เป็นการแจกเหรียญที่อาจกำหนดให้เราต้องร่วมกิจกรรมอะไรนิด ๆ หน่อย ๆ เพื่อรับเหรียญ เช่น รีทวีตข้อมูลของโปรเจกต์เบื้องหลังเหรียญทาง Twitter, ลงทะเบียนรับข่าวสารของโปรเจกต์ผ่านอีเมล หรือเข้าร่วมสัมมนาที่จัดโดยเจ้าของโปรเจกต์เหรียญ

3. Exclusive airdrop เป็นการแจกเหรียญเฉพาะกลุ่ม อาจให้เฉพาะผู้ที่สนับสนุนโปรเจกต์พัฒนาเหรียญมาตั้งแต่ช่วงแรก ๆ หรือมีปริมาณการซื้อขายเหรียญสูง ๆ

4. Holder airdrop เป็นการแจกเหรียญสำหรับผู้ถือครองเหรียญตามระยะเวลาที่ได้กำหนด และไม่ว่าเรากำลังสนใจจะล่า Airdrop รูปแบบไหนอยู่ก็ตาม สิ่งแรกที่ต้องมีแน่ ๆ ก็คือ Crypto Wallet อย่างที่นิยมใช้กันก็เช่น Metamask
เทคโนโลยีทางการเงิน & การเงินดิจิทัล